《闻王衢王专下第因有所感》
宋代·魏野

忽见僧来说，千愁集病颜。
闻君俱下第，使我转思山。
疑欲鑽龟卜，穷应叹雉还。
此怀何处写，月上太虚閒。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。